CELEX: C2004/190/22
Language: lv
Date: 2004-07-24 00:00:00
Title: Lieta C-243/04P: Apelācijas sūdzība, kuru 2001. gada 9. jūnijā M. iesniedza par Eiropas Kopienu Pirmās instances tiesas (pirmās palātas) 2001. gada 21. aprīļa spriedumu lietā T-172/01, starp M. un Eiropas Kopienu Tiesu

24.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 190/13
            
         Apelācijas sūdzība, kuru 2001. gada 9. jūnijā M. iesniedza par Eiropas Kopienu Pirmās instances tiesas (pirmās palātas) 2001. gada 21. aprīļa spriedumu lietā T-172/01, starp M. un Eiropas Kopienu Tiesu
   (Lieta C-243/04P)
   (2004/C 190/22)
   Eiropas Kopienu Tiesā 2004. gada 9. jūnijā M., ko pārstāv H. Tagaras, advokāte, iesniedza apelācijas sūdzību par Eiropas Kopienu Pirmās instances tiesas (pirmās palātas) 2004. gada 21. aprīļa spriedumu lietā T-172/0 starp M. un Eiropas Kopienu Tiesu.
   Apelācijas sūdzības iesniedzējas prasījumi Tiesai ir šādi:
   
               —
            
            
               atzīt iesniegto apelācijas sūdzību par pieņemamu un pamatotu,
            
         
               —
            
            
               atcelt apstrīdēto spriedumu, un nospriest, ka prasītājai ir tiesības uz apgādnieka zaudējuma pensiju saskaņā ar Civildienesta noteikumu VIII pielikuma 27. panta noteikumiem,
            
         
               —
            
            
               piespriest atbildētājai segt izdevumus Pirmās instances tiesā kā arī šī procesa izdevumus.
            
         Pamati un galvenie argumenti
   Apstrīdētais spriedums ir uzskatāms par spēkā neesošu, pamatojoties uz “procedūras pārkāpumiem” Protokola par Tiesas statūtiem 58. panta, kā arī “Kopienu tiesību pārkāpumu” noteikumu izpratnē. Prasītāja tāpat pamato savus prasījumus ar Eiropas Cilvēktiesību un pamatbrīvību aizsardzības konvencijas (ECPK), jo īpaši tiesību uz taisnīgu procesu, pārkāpumiem.
   Procedūras pārkāpumu pamatojums attiecas uz jautājumiem par pierādījumiem. To var iedalīt divās daļās. Pirmais ir ietverts Pirmās instances tiesas lēmumā par atteikšanos pieņemt divus notariāli apliecinātus akta norakstus, tā kā tie tikuši iesniegti pēc rakstiskā procesa noslēguma, bet kas bija nepieciešami, lai sagatavotu jaunu dokumentāciju un argumentāciju atbildei uz repliku. Otrais ir ietverts apstāklī, ka Pirmās instances tiesa neņēma vērā šos divus notariāli apliecinātos aktu norakstus, kuri tika pievienoti kā pielikumi sākotnējai prasībai, kā arī prasības pieteikumam.
   Pamatojums par Kopienu tiesību pārkāpumu ietver Eiropas Kopienu Pirmās instances tiesas kļūdaino Civildienesta noteikumu VIII pielikuma 27. pantā noteikto tiesību normu piemērojumu, pamatojoties uz vienošanās, kas tika panākta 1999. gada pavasarī starp prasītāju un tās bijušo laulāto, kļūdaino juridisko kvalifikāciju. Apelācijas sūdzība galvenokārt tiek vērsta uz apstrīdētā sprieduma, kas neatzīst 1999. gada vienošanās “uzturnaudas” būtību, kļūdaini un patvaļīgi to kvalificējot tikai kā “labas gribas aktu”.